Document ID: /roh_data/filtered/Billingualer_Corpus_interleaved-de-rm.jsonl.gz/528

This is a text translated from German to Rumantsch Grischun.
HOLZ futuro - Bündner Holzkette nimmt Herausforderung an

Die Situation in der Bündner Wald- und Holzwirtschaft ist nicht befriedigend. Die im Kanton nachwachsende Holzmenge wird unternutzt und durch die Holz verarbeitenden Betriebe nur teilweise absorbiert. Potenziale für eine Erhöhung der Wettbewerbsfähigkeit und damit für eine Mehrnutzung von Bündner Holz sind jedoch vorhanden und erkannt. Mit "HOLZ futuro" hat der Dachverband der Bündner Wald- und Holzwirtschaft eine praxisnahe Strategie erarbeitet, welche ökologischen, wirtschaftlichen und gesellschaftlichen Mehrwert schaffen wird.

Nur ungefähr zwei Drittel des Holzzuwachses im Kanton werden genutzt, etwa ein Drittel führte bisher zu einer weiteren Vorratsäufnung. Hauptgrund ist eine im Verhältnis zur genutzten Holzmenge nur unterdurchschnittlich ausgeprägte Holzwirtschaft. Als Folge dessen nimmt der Holzfluss entlang der Holzkette markant ab. Einige bedeutende Schwächen der Bündner Wald- und Holzwirtschaft sind für diesen Befund massgebend. Im Vordergrund stehen eine wenig ausgeprägte Kommunikation von der Holzkette nach aussen sowie Informationsdefizite und Schnittstellenprobleme zwischen den einzelnen Gliedern der Produktionskette Holz festzustellen. Die einzelnen Betriebe sowie die Holzkette als Ganzes betreiben kaum Marketing für ihre Produkte und Dienstleistungen. Ausserdem sind unternehmerische Defizite bei einem Teil der Betriebe aus der Branche festzustellen.

Ziele von "HOLZ futuro"

Eine nachhaltige Waldbewirtschaftung setzt jedoch eine intakte, leistungsfähige Holzwirtschaft mit einer effizienten Waldnutzung voraus. Denn nur wenn Holz aus Bündner Wäldern auch genutzt wird, vermag der Wald seine Schutz- und Wohlfahrtsfunktionen gut zu erfüllen. Erhebliche Potentiale zur Stärkung der Wettbewerbsfähigkeit, zur Verbesserung von Produkten und Dienstleistungen oder zur Optimierung der Rahmenbedingungen in der Wald- und Holzwirtschaft sind vorhanden und erkannt.

Mit dem Projekt "HOLZ futuro" sollen die folgenden Hauptzielsetzungen erreicht werden:

- Markante Erhöhung der Wertschöpfung in der Wald- und Holzwirtschaft

- Steigerung der Nutzung von Bündner Holz um 10 Prozent bis 2004 und um mindestens 30 Prozent bis 2010

- Steigerung des innerkantonalen Verbrauchsanteils um 25 Prozent bis 2004 und um mindestens 75 Prozent bis 2010

Eine Strategie mit fünf Pfeilern

Fünf strategische Hauptstossrichtungen stehen zur Erreichung der gesetzten Ziele im Vordergrund: 1. Die Holzkette Graubünden soll ihren Kunden gute Produkte mit einer hohen Leistungsqualität anbieten können.

2. Die Produktionskette Holz soll zu einer starken Holzkette zusammenrücken.

3. Wirkungsvolle Marktbearbeitungs- und Kommunikationsaktivitäten sollen Goodwill für Holz schaffen und die Bereitschaft, mehr Bündner Holz zu verwenden, bei den wichtigen Kundengruppen verbessern.

4. Die Rahmenbedingungen für Betriebe der Wald- und Holzwirtschaft sollen verbessert werden.

5. Eine solide organisatorische und infrastrukturelle Plattform soll die Voraussetzung für eine erfolgreiche Umsetzung der Massnahmen schaffen.

Diese Hauptstossrichtungen werden mit 43 Massnahmen und 12 Schlüsselprojekten konkretisiert. Die Schlüsselprojekte sind so weit aufgearbeitet, dass sie rasch gestartet werden können.

Umsetzung ist vorbereitet

Mit einer klaren Aufgabenteilung werden gute Voraussetzungen für eine erfolgreiche Umsetzung von "HOLZ futuro" geschaffen. Neben der Dachorganisation HOLZ Graubünden kommt dabei auch den Einzelverbänden eine gewichtige Rolle zu. Die Realisierung von "HOLZ futuro" kann vorläufig für die ersten drei Betriebsjahre finanziell abgesichert werden. Nach drei Jahren wird eine Bestandesaufnahme zu den erzielten Fortschritten vorgenommen.

"HOLZ futuro" durch Branche erarbeitet

Bereits der Erarbeitungsprozess war so angelegt, dass möglichst gute Voraussetzungen für eine erfolgreiche Umsetzung entstehen. Unter der Projektleitung des Beratungsunternehmens BHP-Brugger und Partner AG ist "HOLZ futuro" in einer Steuerungsgruppe erarbeitet worden. Die Steuerungsgruppe setzte sich aus Vertretern sämtlicher Teilverbände von HOLZ Graubünden zusammen und traf sich zwischen Januar und Mai 2001 fünfmal zu intensiven Workshops. Ergänzende Konkretisierungsarbeiten wurden in acht separaten Arbeitsgruppen unter Beteiligung weiterer Fachpersonen aus dem Kanton Graubünden geleistet.

"HOLZ Graubünden, LAIN grischun, LEGNO grigione" ist der Zusammenschluss aller am Bündner Holz interessierten Verbände, Unternehmungen, Institutionen und Persönlichkeiten. Mitglieder sind: -

Bündner Holzindustrieverband, BHIV

- SELVA, Bündner Waldwirtschaftsverband

- holzbau schweiz, sektion graubünden

- Verband Schweizerischer Schreinermeister und Möbelfabrikanten des Kantons Graubünden, VSSM

- Bündner Forstunternehmerverband, BFUV

- Verband freierwerbender Forstingenieure Graubünden, FOGRA

- Kanton Graubünden (Amt für Wald Graubünden)

- Einzelmitglieder

Gemeinsames Ziel ist die Erhöhung der Wertschöpfung in der Holzkette unter gleichzeitiger Mehrnutzung von Bündner Holz. Erreicht wird die Zielsetzung durch eine starke Wettbewerbsfähigkeit der Betriebe, eine gute Zusammenarbeit der beteiligten Akteure sowie eine wirksame Vermarktung der Ressource Holz und der daraus produzierten Produkte. HOLZ Graubünden ist die kompetente Anlaufstelle für Holzfragen im Kanton und richtet seine Aktivitäten konsequent auf die Zielsetzungen aus.

Gremium: HOLZ Graubünden

Quelle: dt HOLZ Graubünden

Data: 15.06.2001

LAIN futuro - la chadaina grischuna da laina accepta ina nova provocaziun

La situaziun da l'economia grischuna forestala e da laina n'è betg cuntentaivla. La quantitad da laina che crescha suenter en il chantun na vegn betg utilisada dal tuttafatg e vegn absorbada be parzialmain dals manaschis ch'elavuran laina. Ils potenzials per augmentar la cumpetitivitad e pia per in diever supplementar dal lain grischun èn dentant avantmaun e vegnan renconuschids. Cun "LAIN futuro" ha la federaziun da tetg da l'economia grischuna forestala e da laina elavurà ina strategia pratica che vegn ad augmentar la valur ecologica, economica e sociala.

Be circa dus terzs dal lain che crescha suenter en il chantun vegnan utilisads, var in terz ha chaschunà fin uss in'ulteriur augment da las provisiuns. Il motiv principal è in'economia da laina sutdotada en proporziun cun la quantitad da laina tratga a niz. Consequentamain sa reducescha marcantamain l'affluenza da laina per lung da la chadaina da laina. In pèr flaivlezzas impurtantas da l'economia grischuna forestala e da laina èn decisivas per quest resultat. En emprima lingia èn quai ina communicaziun pauc expressiva da la chadaina da laina anoravers sco er deficits d'infurmaziun e problems d'intersecziun tranter ils singuls commembers da la chadaina da producziun da laina. Ils singuls manaschis sco er la chadaina da laina per propi na fan strusch marketing per lur products e per lur prestaziuns da servetsch. Plinavant resultan deficits da manaschi tar ina part dals manaschis da la branscha.

Las finamiras da "LAIN futuro"

Ina cultivaziun dal guaud persistenta premetta dentant in'economia da laina intacta ed efficazia cun in'utilisaziun forestala effizienta. Il guaud è bun d'ademplir bain sia funcziun da protecziun e da bainstar, be sch'il lain or dals guauds grischuns vegn er duvrà. Potenzials considerabels per rinforzar la cumpetitivitad, per meglierar la productivitad e las prestaziuns da servetsch u per optimar las cundiziuns generalas en l'economia forestala e da laina èn avantmaun e vegnan renconuschids.

Cun il project "LAIN futuro" duain ins cuntanscher las suandantas finamiras principalas:

- augmentar marcantamain la valur agiuntada en l'economia forestala e da laina

- augmentar il diever dal lain grischun per 10 pertschient fin l'onn 2004 e per almain 30 pertschient fin l'onn 2010

- agumentar il consum entaifer il chantun per 25 pertschient fin l'onn 2004 e per almain 75 pertschient fin l'onn 2010

Ina strategia cun tschintg pitgas

Las tschintg direcziuns strategicas principalas dattan la prioritad a las finamiras: 1. La chadaina grischuna da laina duai pudair porscher buns products cun in'auta qualitad da prestaziun a ses clients.

2. La chadaina da producziun da laina duai fusiunar ad ina ferma chadaina da laina.

3. Activitads efficazias da marketing e da communicaziun duain crear bainvuglientscha per il lain e meglierar la prontezza dals clients principals da duvrar dapli lain grischun.

4. Las cundiziuns generalas per manaschis da l'economia forestala e da laina duain vegnir meglieradas.

5. Ina plattafurma organisatoria ed infrastructurala solida duai esser la premissa per realisar cun success questas mesiras.

Questas direcziuns strategicas vegnan concretisadas cun 43 mesiras e 12 projects principals. Ils projects principals èn pinads, uschia ch'ins als po entschaiver prest.

La realisaziun è pronta

Cun ina clera repartiziun da las incumbensas vegnan creadas bunas premissas per ina realisaziun cun success da "LAIN futuro". Ultra da l'organisaziun da tetg LAIN grischun obtegnan er las singulas federaziuns ina gronda impurtanza. La realisaziun da "LAIN grischun" po vegnir garantida finanzialmain ad interim per ils emprims trais onns da gestiun. Suenter trais onns vegn fatg in inventari selvicultural davart ils singuls progress.

"LAIN futuro" è vegnì elavurà da la branscha

Gia la procedura d'elavuraziun è vegnida fatga uschia ch'igl èn resultadas fitg bunas premissas per ina realisaziun cun success. Sut la direcziun dal project da l'interpresa da cussegliaziun BHP-Brugger e partenaris SA è "LAIN futuro" vegnì elavurà en ina gruppa directiva. La gruppa directiva sa cumpona da represchentants da tut las federaziuns parzialas da LAIN grischun ed è sa reunida tschintg giadas per workshops intensivs durant la perioda dal schaner fin il matg 2001. Lavurs supplementaras per concretisar il project èn vegnidas fatgas en otg gruppas da lavur separadas cun la participaziun d'ulteriurs spezialists dal chantun Grischun.

"HOLZ Graubünden, LAIN grischun, LEGNO grigione" è la fusiun da tut las federaziuns, interpresas, instituziuns e persunalitads interessadas al lain grischun. Commembers èn:

- federaziun grischuna d'industria da laina, FGIL

- SELVA, federaziun forestala dal Grischun

- construcziuns en lain svizra, secziun grischun

- federaziun grischuna dals maisters scrinaris e fabricants da mobiglia, FGMF

- federaziun grischuna dals impressaris forestals, FGIF

- federaziun grischuna dals inschegners forestals independents, FOGRI

- chantun Grischun (uffizi forestal dal Grischun)

- commembers singuls

La finamira communabla è l'augment da la valur agiuntada en la chadaina da laina e parallelamain il rinforz da plirs dievers da la laina grischuna. Questa finamira vegn cuntanschida tras ina gronda cumpetitivitad dals manaschis, ina buna collavuraziun dals acturs participads sco er ina commerzialisaziun efficazia da la resursa lain e da ses products. LAIN grischun è in post da consultaziun cumpetent per dumondas da laina en il chantun e drizza sias activitads consequentamain tenor las finamiras.

Gremi: LAIN grischun

Funtauna: rg LAIN grischun

Data: 15.06.2001